Bravo 2006
Bravo 2006 – 13-ieji Lietuvos pop ir roko muzikos apdovanojimai, vykę 2007 m. kovo 15 d. Vilniuje „Forum Palace“ rūmuose, bei buvo rodomi per LNK kanalą (įrašą LNK parodė praėjus porai dienų po ceremonijos). Ceremonijos vedėjos – „Tarp mūsų, mergaičių“ duetas – Livija Gradauskienė ir Asta Stašaitytė. Specialius pasirodymus scenoje atliko Algis Ramanauskas, Violeta Riaubiškytė, Indrė Dirgėlaitė, Mantas, Žas, „Gravel“, „Lemon Joy“, „Pieno lazeriai“, Merūnas, „Saulės kliošas“, „Electric ladies“ ir „69 Danguje“. Taip pat buvo išleistas renginio muzikinių pasirodymų DVD diskas, kurį išleido leidėjas Promostar.